Byfjorden (Tønsberg)

400px|thumb|Små «vikingskip» ved brygga i Tønsberg. Kaldnes bro mellom byen og Nøtterøy-sida åpnet i 2005. 

Byfjorden er en fjord i Tønsberg kommune i Vestfold. Den er den innerste delen av Tønsbergfjorden, som igjen er en sidefjord i Oslofjorden, og går mellom Kanalen i Tønsberg, Tønsberghus og Jarlsberg travbane. Innerst i fjorden ligger Ilene våtmarksområde og naturreservat, etablert i 1985. Ved kanalen ligger Kanalbrua, ei vippebru for biltrafikk åpnet 1957, og i Ollebukta er det småbåthavn. Mellom restaurantene, mediehuset og gjestehavna på brygga i byen og Kaldnes på Nøtterøy-sida, går Kaldnes bro, ei gangbru som åpnet i 2005. På området etter Kaldnes Mekaniske Verksted, et skipsverft i drift fra 1899 til 1984, er det reist høye bygg med leiligheter.


Referanser

Eksterne lenker
 Tønsbergs Blads webkamera over Brygga og Byfjorden

Kategori:Fjorder i Tønsberg